**211231 Харолд**

**Иемізбен бірге үйде болу**

Әркім қайтыс болғанда жәннатқа барғысы келетін шығар. Кем дегенде, олар тозаққа барғысы келмейді! Бірақ, егер сіз қайтыс болып, көкте оянған кезде, қайда барар едіңіз? Жалпы бәрі қалай болатынын туралы ойладыңыз ба? Барлық адам әдетте– аспанға келген кезде, Петір сізді қарсы алу үшін сонда сіздің қасыңызда болады деп ойлайды, бірақ біз мұны Киелі кітапта таба алмаймыз.

Бірақ сіз өзіңізді жоғалып қалғандай сезінбеуіңіз керек. Киелі кітапта Иса біздің Құтқарушымыз болғандықтан, өлгенде, біз Онымен бірге боламыз деп айтады. Пауылдың айтуынша, осы тәнімізді тастап, Иеміздің қасында боламыз.

Мынаған назар аударыңызшы, Пауыл: «Тәнді тастап – бірден көкте боламыз», - деп айтқан жоқ, бұл керемет болар еді. Ол әлдеқайда керемет бірдеңені айтады - біз қайтыс болған кезде біз бірден Иемізбен бірге боламыз, Оның алдында - Оның қасында боламыз. Шындығында, Пауыл “осы тәнімізді тастап, Иеміздің қасында орнығуды қалаймыз” деп айтты (2 Қорынттықтарға 5:8). Сізге «Иемізбен бірге үйде» деген сөздер ұнайды емес пе?

Пауыл сондай-ақ, Иса қайтып келгенде, біз әлі тірі болсақ, не болатынын айтады. Ол: “Сондықтан Оған сеніп бұ дүниеден кеткендердің Исамен бірге болулары үшін Құдайдың оларды қайта тірілтетініне де сенейік.”,— дейді (1 Салониқалықтарға 4:14). Ол сөзін былай деп жалғастырды: «Тірі жүрген біз мұнан соң солармен бірге Иемізбен кездесу үшін бұлттың үстімен көкке көтерілеміз. Содан мәңгі бақи Иемізбен бірге боламыз.” (1 Салониқалықтарға 4:17). Сіз «Иемізбен» деген сөзді тағы да байқағаныңызға сенімдімін.

Тек ойланып көріңізші! Сізді бәрінен де қаттырақ жақсы көретін, сіз үшін айқышта өлген, өмір бойы сізбен бірге жүріп өткен және сіз Оған сансыз мінажат еткен Иемізбен бірге боласыз! Сіз шынымен Онымен бірге үйде боласыз - мәңгілік. Бұл қандай керемет уәде!